झुग्गियां गिराए जाने पर राहुल गांधी बोले- बुलडोजर मेरे शरीर के ऊपर से निकलेगा

फोटो: झुग्गियां गिराने के विरोध में दिल्ली के रंगपुरी इलाके में पहुंचे



नई दिल्ली: दक्षिण दिल्ली के रंगपुरी इलाके में गुरुवार को झुग्गियां गिराए जाने का विरोध करने कांग्रेस उपाध्यक्ष राहुल गांधी पहुंचे। यहां उन्हेांने सरकार को आड़े हाथों लिया और कहा, '' अब अगर फिर बुलडोजर चलेगा, तो पहले मेरे शरीर के ऊपर से निकलेगा।''

राहुल वन विभाग द्वारा रंगपुरी पहाड़ी पर सैकड़ों झुग्गियां गिराने का विरोध करने पहुंचे थे। यहां मंगलवार को अवैध झुग्गियों को तोड़े जाने से 900 बच्चों सहित करीब 2,000 लोग बेघर हो गए थे। राहुल ने इन लोगों से मुलाकात की। उन्होंने कहा, 'ठंड के बीच गरीब लोगों को घरों से उठाकर बाहर फेंका जा रहा है। ये लोग ठंड में खुले में रात गुजारने को मजबूर हैं। उनको नोटिस तक नहीं दिया गया। कांग्रेस यहां पर गरीबों की लड़ाई लड़ेगी।' वहीं, दिल्ली सरकार के अधिकारियों ने कहा कि वन क्षेत्र के संरक्षण के लिए झुग्गियां हटाई जा रही हैं। गौरतलब है कि कांग्रेस ने बुधवार को भी झुग्गियां गिराने का विरोध किया था। पूर्व सांसद सज्जन कुमार के नेतृत्व में झुग्गीवासियों ने राजनिवास पर प्रदर्शन भी किया।

आगे देखिए: संबंधित तस्वीरें